CELEX: 62005TN0352
Language: el
Date: 2005-09-16 00:00:00
Title: Υπόθεση T-352/05: Προσφυγή της  16ης Σεπτεμβρίου 2005  — Ελληνική Δημοκρατία/Επιτροπής

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/31
            
         Προσφυγή της 16ης Σεπτεμβρίου 2005 — Ελληνική Δημοκρατία/Επιτροπής
   (Υπόθεση T-352/05)
   (2005/C 296/67)
   Γλώσσα διαδικασίας: ελληνική
   Διάδικοι
   
      Προσφεύγουσα: Ελληνική Δημοκρατία [Εκπρόσωποι: κ. Γεώργιος Κανελλόπουλος, Κα Στυλιανή Χαριτάκη]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να ακυρωθεί ή τροποποιηθεί η προσβαλλόμενη απόφαση της Επιτροπής, της 20ής Ιουλίου 2005, για την απόρριψη του αιτήματος κοινοτικής χρηματοδότησης ορισμένων δαπανών, τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, κοινοποιηθείσα υπό τον αριθμό Ε(2005) 2756 και δημοσιευθείσα υπό τον αριθμό 2005/579/ΕΚ (1)
               
            
         
               —
            
            
               Να επιβληθεί η δικαστική δαπάνη σε βάρος της Επιτροπής.
            
         Ισχυρισμοί και κύρια επιχειρήματα
   Με την πρoσβαλλoμέvη απόφαση η Επιτρoπή, διεvεργoύσα εκκαθάριση τωv λoγαριασμώv κατά τoν καvovισμό (ΕΟΚ) 729/70 (2), απέκλεισε από την κoινoτική χρηματoδότηση διάφoρες δαπάνες της Ελληνικής Δημοκρατίας στους τομείς της δημόσιας αποθεματοποίησης, των οπωροκηπευτικών, του καπνού και των κτηνοτροφικών πριμοδοτήσεων.
   Η προσφεύγουσα επιδιώκει την ακύρωση της αποφάσεως αυτής προτείνοντας κατ'αρχήν ότι η όλη διαδικασία εκκαθάρισης λογαριασμών είναι άκυρη λόγω παραβίασης του άρθρου 7 του Κανονισμού 1258/1999 (3) σε συνδυασμό με το άρθρο 8 του Κανονισμού 1663/1995 (4), λόγω του ότι οι διαβουλεύσεις και διμερείς επαφές μεταξύ της προσφεύγουσας και της Επιτροπής δεν είχαν ως θέμα και τη συγκεκριμένη εκτίμηση της προς απόρριψη δαπάνης, ενώ εξάλλου οι δαπάνες που εξαιρέθηκαν είναι προγενέστερες του τελευταίου 24μηνου πριν τη γραπτή ανακοίνωση της Επιτροπής. Σύμφωνα με την προσφεύγουσα το 24μηνο αρχίζει πολύ αργότερα απ' ό,τι θεωρεί η Επιτροπή.
   Σε ό,τι αφορά τη διόρθωση στον τομέα της δημόσιας αποθεματοποίησης, η προσφεύγουσα θεωρεί ότι οι διορθώσεις της Επιτροπής στηρίζονται σε εσφαλμένη ερμηνεία και εφαρμογή των διατάξεων των Κανονισμών 1258/1999, 296/1996 (5) και 2040/2000 (6), παρερμηνεύουν τις κατευθυντήριες οδηγίες του εγγράφου VI/5330/97/23.12.97 της Επιτροπής και έγιναν κατ'εσφαλμένη εκτίμηση των πραγμάτων, με αόριστη άλλως ανεπαρκή αιτιολογία, καθ' υπέρβαση των ορίων της διακριτικής ευχέρειας της Επιτροπής και κατά παραβίαση της αρχής της αναλογικότητας.
   Σε ό,τι αφορά τον τομέα της καλλιέργειας γεωμήλων και των αμπελώνων, η προσφεύγουσα αμφισβητεί την εκτίμηση της Επιτροπής ως προς τα πραγματικά περιστατικά, επικαλείται ανεπαρκή και αντιφατική αιτιολογία καθώς και παραβίαση της αρχής της αναλογικότητας. Θεωρεί εξάλλου ότι η επιβληθείσα διόρθωση θα πρέπει να περιοριστεί στο 2 % και ότι η διόρθωση δεν θα πρέπει να περιλαμβάνει, σε κάθε περίπτωση, το νομό Δωδεκανήσου, όπου υπάρχει κτηματολόγιο, και επομένως ειδικά σ' αυτόν το νομό δεν μπορεί να θεωρηθεί ότι υπήρχε δυσκολία στους επιτόπιους ελέγχους.
   Για τον τομέα των οπωροκηπευτικών η προσφεύγουσα θεωρεί ότι εσφαλμένα η Επιτροπή δεν θεώρησε δικαιολογημένη την εκπρόθεσμη πληρωμή σε μία περίπτωση όπου οι Ελληνικές αρχές διερευνούσαν τη συμβατότητα της σχετικής πληρωμής προς το εθνικό και κοινοτικό δίκαιο. Η προσφεύγουσα επικαλείται συμπληρωματικά και τα όσα έχει επικαλεστεί για τον τομέα της αποθεματοποίησης.
   Για τον καπνό η προσφεύγουσα επικαλείται εσφαλμένη ερμηνεία και εφαρμογή κοινοτικών διατάξεων, πλάνη περί τα πράγματα, ανεπαρκή αιτιολογία και παραβίαση των κατευθυντήριων γραμμών των εγγράφων VI 5330/97 και AGRI 17933/2000 σχετικά με την απαίτηση πραγματοποίησης διασταυρωτικών ελέγχων με τα δεδομένα ενός πλήρους λειτουργούντος ολοκληρωμένου συστήματος διαχείρισης και ελέγχου που προβλέπεται από τον κανονισμό 2848/98 (7), την πραγματοποίηση επιτόπιων ελέγχων, των πληρωμών μέσω επιταγών και των επικουρικών και άλλων ελέγχων.
   Τέλος, σχετικά με τη διόρθωση στον κτηνοτροφικό τομέα (αιγοπρόβειο κρέας) η προσφεύγουσα αμφισβητεί την εκτίμηση των πραγματικών περιστατικών που έκανε η Επιτροπή και θεωρεί ότι οι αιτιολογίες που παραθέτει είναι εσφαλμένες. Επικαλείται ακόμη ότι η επιβολή κατ'αποκοπή διόρθωσης 10 % είναι μη νόμιμη, συνιστά εσφαλμένη ερμηνεία και εφαρμογή των κατευθυντήριων γραμμών του εγγράφου AGRI/61495/2000 και είναι δυσανάλογη προς τη βαρύτητα των ελλείψεων.
   
      (1)  Επίσημη Εφημερίδα αριθ. L 199, της 29/07/05, σ. 84
   
   
      (2)  Κανονισμός (ΕΟΚ) αριθ. 729/70, του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής, Επίσημη Εφημερίδα αριθ. L 94, της 28/04/1970, σ. 13, Ελληνική ειδική έκδοση : Κεφάλαιο 03, τόμος 5, σ. 93
   
      (3)  Κανονισμός (ΕΚ) αριθ. 1258/1999 του Συμβουλίου της 17ης Μαΐου 1999 περί χρηματοδοτήσεως της κοινής γεωργικής πολιτικής, Επίσημη Εφημερίδα αριθ. L 160 της 26/06/1999 σ. 103
   
   
      (4)  Κανονισμός (ΕΚ) αριθ. 1663/95 της Επιτροπής της 7ης Ιουλίου 1995 για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων, Επίσημη Εφημερίδα αριθ. L 158 της 08/07/1995 σ. 6
   
   
      (5)  Κανονισμός (ΕΚ) αριθ. 296/96 της Επιτροπής, της 16ης Φεβρουαρίου 1996, για τα στοιχεία που πρέπει να διαβιβάζουν τα κράτη μέλη και για τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ. 2776/88, Επίσημη Εφημερίδα αριθ. L 39 της 17/02/1996, σ. 5
   
   
      (6)  Κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000, σχετικά με τη δημοσιονομική πειθαρχία, Επίσημη Εφημερίδα αριθ. L 244 της 29/09/2000, σ. 27
   
   
      (7)  Κανονισμός (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 όσον αφορά στο καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού, Ε.Ε. αριθ. L 358 της 31/12/1998, σ. 17